“Në Kohën Time”, libër i ri i nënpresidentit Dik Çeni
Ish nën presidenti Çeni i shqetësuar për armët bërthamore të Iranit dhe për tërheqjen nga Iraku mbi situatën e tanishme.
Ish zëvendës presidenti Dick Cheney e filloi karrierën e tij politike duke punuar në administratën e presidentit Nixon, për të arritur deri në marrjen e postit të zëvendës presidentit 30 vjet më vonë. Në librin e tij, “In My Time” (Në Kohën Time), zoti Cheney diskuton mbi karrierën e tij të gjatë dhe mbi polemikat që shoqëruan kohën e shërbimit të tij. Korrespondenti i Zërit të Amerikës Kane Farabaugh, njofton se duke promovuar librin e tij në Chicago, ish-zëvendës presidenti foli edhe mbi jetën e tij si dhe mbi shqetësimet e tij në lidhje me Iranin dhe Irakun Pasi foli për pothuajse 45 minuta mbi përvojën e tij gjatë punës së bërë për pesë presidentë republikanë, pyetja e parë që iu drejtua ish-zëvendës presidentit Dick Cheney nga publiku prej rreth 400 vetësh, në sallën e Union League Club, ishte mbi Iranin, se ëfarë pasojash do të kishte në se ky vend zotëropnte armën bërthamore dhe ç’mund të bënin Shtetet e Bashkuara për ta parandaluar një gjë të tillë. Administrata e presidentit Obama përsëriti shqetësimet e zotit Cheney në hapjen e konferencës së përgjithshme të Agjencisë Ndërkombëtare të Energjisë Atomike, në Vienë të Austrisë. Sekretari amerikan i energjisë Stephen Chu akuzoi qeverinë Iraniane për “mashtrim”, duke e cilësuar strukturën nëntokësore për pasurimin e uraniumit, pranë qytetit Qom, si “provokuese”. Gjatë kohës në të cilën zoti Cheney ishte zëvendës president, presidenti i atëhershëm George W. Bush e quajti Iranin pjesë të një “boshti të së keqes”. Iraku ishte një tjetër anëtar i të ashtuquajturit “bosht i së keqes”. Zoti Cheney ishte sekretar i mbrojtjes nga viti 1989 deri në vitin 1993. Si shef i Pentagonit, ai drejtoi operacionin ushtarak Stuhia e Shkretëtirës, të udhëhequr nga Shtetet e Bashkuara, për çlirimin e Kuvajtit nga forcat irakiane në vitin 1991. Dymbëdhjetë vjetë më vonë, kur ai ishte zëvendës president në vitin 2003, Shtetet e Bashkuara pushtuan Irakun, duke i dhënë fund pushtetit të ish-udhëheqësit Saddam Hussein. Duke folur në Chicago, zoti Cheney shfaqi shqetësimet e tij mbi tërheqjen e trupave amerikane në Irak. Zoti Cheney thotë se duhet të jenë komandantët ushtarakë ata që duhet të vendosin nivelin e pranisë së trupave atje. Ndërsa protestuesit e grumbulluar jashtë ndërtesës së ku zoti Cheney po fliste mbanin në duar tabela me shkrimin “Përfundoni torturën tani”, zoti Cheney i mbrojti teknikat e marrjes në pyetje të të dyshuarve për terrorizëm të përdorura kur ai ishte zëvendës president. Zoti Dick Cheney ishte sekretar i mbrojtjes gjatë kohës së presidentit George H. W. Bush dhe më pas zëvendës president në kohën e presidentit George W. Bush. I pyetur se për cilin president i kishte pëlqyer më tepër të punonte, pët të atin apo për të birin, Zoti Cheney buzëqeshi dhe tha si informacioni ishte i “sekret”.